Diari Oficial de la Generalitat Valenciana


Sumari del DOGV 4490, del 30-04-2003 (2003/4487)

Informació pública de la Resolució del director general de Comerç i Consum, de data 12 de març de 2003, per la qual s'autoritza la modificació de la tarifa de subministrament domiciliari d'aigua a Ontinyent. Expedient número 52456/012003.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4487


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la Resolució del director general de Comerç i Consum, de data 12 de març de 2003, per la qual s'autoritza la modificació de la tarifa de subministrament domiciliari d'aigua a Ontinyent. Expedient número 52052/012003. [2003/Q4487]
  
Vist l'expedient tramitat a sol·licitud de l'Empresa General Valenciana del Agua, SA (Egavasa), per a la modificació de la tarifa de subministrament domiciliari d'aigua a Ontinyent.
  
Vist que figura incorporat a este expedient l'informe favorable del Ple de l'Ajuntament, de data 27 de desembre de 2002, així com el del Gabinet Tècnic de Preus, i que s'ha pronunciat en igual sentit la Comissió de Preus de la Generalitat Valenciana en la sessió del dia 4 de març de 2003.
  
Atés que del que s'ha exposat i de les altres dades aportades a les actuacions és procedent aprovar la tarifa sol·licitada, de conformitat amb les normes dictades a este efecte, i que és competència del director general de Comerç i Consum l'adopció de la present resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme, per la Resolució de 4 d'abril de 1991.
  
Vists el Decret 2.226/1977, de 27 d'agost; l'Orde del Ministeri de l'Interior, de 30 de setembre de 1977; el Reial Decret 2.695, de 28 d'octubre de 1977, en relació amb el que es disposa en el Reial Decret 2.310/1982, de 24 de juliol, i decrets a este efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i Llei 30/1985, de 2 d'agost; Reial Decret 2.028/1985, de 30 d'octubre; Resolució del conseller d'Indústria, Comerç i Turisme, de 4 d'abril de 1991, i la resta de preceptes de general aplicació, resolc:
  
Autoritzar la tarifa que s'assenyala, per al servici del subministrament domiciliari d'aigua indicat.
  
Tarifa que s'aprova
  
Nucli urbà
  
1. Quota de servici (euros/trimestre):
  
Calibre 13 mm 7,06
  
Calibre 15 mm 10,59
  
Calibre 20 mm 17,65
  
Calibre 25 mm 24,71
  
Calibre 30 mm 35,30
  
Calibre 40 mm 70,60
  
Calibre 50 mm 105,90
  
Calibre 60 mm 317,68
  
Calibre 80 mm 423,58
  
Calibre 100 mm 423,58
  
Quota de consum (euros/m³):(1)
  
De 0 a 37 m³ /trimestre 0,17
  
De 38 a 75 m³ /trimestre 0,24
  
De 76 a 250 m³ /trimestre 0,32
  
De 251 a 500 m³ /trimestre 0,35
  
Més de 500 m³ /trimestre 0,40
  
Industrial i disseminat
  
Calibre 13 mm 10
  
Calibre 15 mm 15
  
Calibre 20 mm 25
  
Calibre 25 mm 35
  
Calibre 30 mm 50
  
Calibre 40 mm 99,99
  
Calibre 50 mm 149,98
  
Calibre 60 mm 449,94
  
Calibre 80 mm 599,92
  
Calibre 100 mm 599,92
  
(1) En qualsevol cas es liquidarà una quota mínima de 15 m³/ trimestre, segons l'import de la tarifa del primer bloc.
  
Sobre les presents tarifes s'aplicarà l'impost sobre el valor afegit d'acord amb l'establit en la Llei 37/1992, de 28 de desembre.
  
La present resolució és definitiva en via administrativa, i contra ella s'hi podrà interposar, en el termini de dos mesos, comptadors des del sendemà de la notificació, un recurs contenciós administratiu davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 1 d'abril de 2003.- El conseller delegat: Alberto Alonso Poza.